CAP DE SETMANA DE COMPETICIONS PER ALS CLUBS DE KARATE I PATINATGE
Sin fecha

Els clubs de karate i patinatge de l’Eliana participen aquest cap de setmana, 25 i 26 d’abril, en dues importants competicions: el Campionat d’Espanya de Karate per a les categories benjamí, aleví, infantil i juvenil i el Campionat Provincial de Patinatge.

D’una banda, Mónica Hernández representarà a l’Eliana i al Club de Karate Ni Sente Nashi en el Campionat d’Espanya, que se celebrarà a Córdoba. Mónica participarà en la categoria Juvenil dins de la prova kumite. Aquest és el tercer campionat d’Espanya consecutiu en el qual participa aquesta jove karateka.

D’altra banda, el Club de Patinatge l’Eliana assistirà al Campionat Provincial, que tindrà lloc en l’Alcudia de Crespins i en el qual participaran 8 patinadores elianeres. El grup estarà format per Sara Mena, Rebeca Fernández i Irene Llompart en la categoria aleví, Vanesa Pinazo en la 3a categoria i Claudia Palop, Sofia Hernández, Naiara Carrascosa i Paula Ibáñez en la categoria infantil.